Document ID: 32007D0352

TARYBOS SPRENDIMAS
2007 m. gegužės 14 d.
dėl Europolo direktoriaus pavaduotojo skyrimo
(2007/352/EB)
EUROPOS SĄJUNGOS TARYBA,
atsižvelgdama į Europos policijos biuro įsteigimo konvenciją (Europolo konvenciją) (1), ypač į jos 29 straipsnio 2 dalį,
veikdama kaip institucija, kuriai suteikti įgaliojimai skirti Europolo direktoriaus pavaduotoją,
atsižvelgdama į Valdybos nuomonę,
kadangi:
(1)
Pasibaigus Europolo direktoriaus pavaduotojo kadencijai, reikia skirti naują direktoriaus pavaduotoją.
(2)
Tarnybos nuostatai, taikomi Europolo darbuotojams (2), ypač jų 8 priedėlis, numato specialias nuostatas dėl Europolo direktoriaus ar direktoriaus pavaduotojo atrankos tvarkos.
(3)
Valdyba pateikė Tarybai trumpą tinkamų skirti kandidatų sąrašą, o taip pat išsamią kiekvieno iš tų kandidatų bylą bei visą kandidatų sąrašą.
(4)
Remdamasi visa Valdybos pateikta atitinkama informacija, Taryba nori skirti kandidatą, kuris, Tarybos nuomone, atitinka visus kandidatui į laisvą direktoriaus pavaduotojo vietą keliamus reikalavimus,
NUSPRENDĖ:
1 straipsnis
Eugenio ORLANDI skiriamas Europolo direktoriaus pavaduotoju laikotarpiui nuo 2007 m. rugpjūčio 1 d. iki 2011 m. liepos 31 d.
2 straipsnis
Šis sprendimas įsigalioja jo priėmimo dieną.
Jis skelbiamas Europos Sąjungos oficialiajame leidinyje.
Priimta Briuselyje, 2007 m. gegužės 14 d.

Labels: 9
15